આવો જ એક મહત્ત્વનો નિર્ણય એ થયો છે કે હવે રાહુલ ગાંધી અને તેમના યુવા સલાહકારોની ટીમ તુઘલક લેન પર નહીં બલકે ૧૦, જનપથ પર બેસીને કામ કરશે. રાહુલની ટીમમાં કૌશલ કે. વિદ્યાર્થી, કનિષ્ક સિંહ, પૂર્વ એસપીજી ઓફિસર કેવીબીવાય, તેમજ રાહુલ ગાંધી માટે રિસર્ચ અને ડોક્યુમેન્ટેશનનું કામ સંભાળતા અલંકાર સવાઈનો સમાવેશ થાય છે. એ જ રીતે સોનિયા ગાંધીની કોર ટીમના લોકો વિન્સેન્ટ જ્યોર્જ, પી.પી. માધવન, એસ.વી. પિલ્લાઇ, પુલક ચેટરજી, કિશોરીલાલ શર્મા, ધીરજ શ્રીવાસ્તવ પણ રાહુલ માટે કામ કરવા લાગ્યા છે. ૨૦૧૯ની લોકસભાની ચૂંટણીના સંદર્ભમાં કોંગ્રેસ અધ્યક્ષનું કામ વધી જાય એ સ્વાભાવિક છે. આ ટીમ દસ જનપથ પર કામ કરશે તેનો અર્થ એ પણ થાય કે સોનિયા ગાંધીની પણ તેમના પર નજર રહેશે.